ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 5/2548เรื่อง แบบและวิธีการแจ้งหรือเปลี่ยนแปลงข้อมูลผู้บริหารของบริษัทที่ออกหลักทรัพย์ อาศัยอํานาจตามความในข้อ 7 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 5/2548 เรื่อง ข้อกําหนดเกี่ยวกับผู้บริหารของบริษัทที่ออกหลักทรัพย์ ลงวันที่ 17 มกราคม พ.ศ. 2548 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้และในแบบท้ายประกาศนี้ "ประกาศที่ กจ. 5/2548" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กจ. 5/2548 เรื่อง ข้อกําหนดเกี่ยวกับผู้บริหารของบริษัทที่ออกหลักทรัพย์ลงวันที่ 17 มกราคม พ.ศ. 2548 ข้อ ๒ ในการแจ้งข้อมูลผู้บริหารของบริษัทที่ออกหลักทรัพย์ ให้บริษัทแจ้งต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด และยื่นข้อมูลผู้บริหารของบริษัทตามแบบ 35-E1 ท้ายประกาศนี้ พร้อมด้วยเอกสารหลักฐานดังต่อไปนี้ (1) สําเนาบัตรประจําตัวประชาชน หรือสําเนาหนังสือเดินทาง (2) เอกสารแสดงการเปลี่ยนชื่อ ชื่อสกุล (สําหรับทุกครั้งที่มีการเปลี่ยนชื่อ หรือชื่อสกุล ตั้งแต่ผู้บริหารบรรลุนิติภาวะ) ข้อมูลที่บริษัทยื่นต่อสํานักงานทั้งในรูปเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกันข้อ ๓ ให้บริษัทที่แจ้งข้อมูลผู้บริหารของบริษัทต่อสํานักงาน จัดให้มีบุคคลที่จะทําหน้าที่ในการประสานงานกับสํานักงานในเรื่องข้อมูลของผู้บริหารของบริษัท และการดําเนินการใด ๆ เกี่ยวกับเรื่องดังกล่าวข้อ ๔ เมื่อบริษัทได้ยื่นเอกสารหลักฐานตามข้อ 2 ต่อสํานักงานแล้ว สํานักงานจะดําเนินการอย่างหนึ่งอย่างใดดังต่อไปนี้ ภายในสามวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วน (1) แสดงรายชื่อผู้บริหารในระบบข้อมูลรายชื่อผู้บริหาร หากไม่ปรากฏข้อเท็จจริงหรือข้อสงสัยใด ๆ เกี่ยวกับการมีลักษณะต้องห้ามตามประกาศที่ กจ. 5/2548 (2) แจ้งผลการปฏิเสธการแสดงรายชื่อผู้บริหารในระบบข้อมูลรายชื่อผู้บริหารข้อ ๕ เพื่อประโยชน์ในการแต่งตั้งบุคคลเป็นผู้บริหารของบริษัทที่ออกหลักทรัพย์ บริษัทหรือบุคคลที่จะได้รับการแต่งตั้งเป็นผู้บริหาร อาจขอตรวจสอบคุณสมบัติของบุคคลดังกล่าว โดยให้ปฏิบัติดังนี้ (1) ในกรณีที่บริษัทเป็นผู้ขอตรวจสอบ ให้บริษัทขอตรวจสอบต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด และต้องยื่นหนังสือยินยอมให้เปิดเผยข้อมูลต่อสํานักงานตามแบบ 35-E2 ท้ายประกาศนี้ (2) ในกรณีที่บุคคลที่จะได้รับการแต่งตั้งเป็นผู้บริหารเป็นผู้ขอตรวจสอบ ให้บุคคลดังกล่าวยื่นหนังสือขอตรวจสอบคุณสมบัติในการเป็นผู้บริหารต่อสํานักงานตามแบบ 35-E3 ท้ายประกาศนี้ สํานักงานจะแจ้งผลการตรวจสอบคุณสมบัติของบุคคลดังกล่าว ภายในสามวันทําการนับแต่วันที่สํานักงานได้รับหนังสือยินยอมให้เปิดเผยข้อมูลจากบุคคลที่ขอตรวจสอบคุณสมบัติ หรือหนังสือขอตรวจสอบคุณสมบัติในการเป็นผู้บริหาร แล้วแต่กรณีข้อ ๖ ในกรณีเป็นการแจ้งเปลี่ยนแปลงข้อมูลผู้บริหารที่สํานักงานได้แสดงไว้ในระบบข้อมูลรายชื่อผู้บริหาร ให้บริษัทปฏิบัติดังนี้ (1) กรณีเป็นการแจ้งข้อมูลของผู้บริหารรายใหม่ ให้บริษัทปฏิบัติตามความในข้อ 2 โดยอนุโลม โดยให้แจ้งต่อสํานักงานภายในเจ็ดวันทําการนับแต่วันที่ผู้บริหารบริษัทรายนั้นได้รับการแต่งตั้ง (2) กรณีเป็นการเปลี่ยนแปลงข้อมูลของผู้บริหารของบริษัทที่มีชื่ออยู่ในระบบข้อมูลรายชื่อผู้บริหารแล้ว หรือเป็นการแจ้งขอยกเลิกการแสดงชื่อในระบบข้อมูลรายชื่อผู้บริหาร ให้บริษัทแจ้งต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด โดยในกรณีที่เป็นข้อมูลดังต่อไปนี้ ให้บริษัทแจ้งต่อสํานักงานภายในเจ็ดวันทําการนับแต่วันที่มีการเปลี่ยนแปลงข้อมูล (ก) การเปลี่ยนชื่อ ชื่อสกุล (ให้แนบเอกสารแสดงการเปลี่ยนชื่อ หรือชื่อสกุลมาด้วย) (ข) การเปลี่ยนแปลงเกี่ยวกับการดํารงตําแหน่ง (ค) การเปลี่ยนแปลงเกี่ยวกับวุฒิการศึกษาที่เกี่ยวข้องในระดับปริญญาตรีขึ้นไป กรณีที่เป็นกรรมการตรวจสอบ (ง) การเปลี่ยนแปลงเกี่ยวกับการผ่านการอบรมที่เกี่ยวข้องที่จัดโดยสมาคมส่งเสริมสถาบันกรรมการบริษัทไทยข้อ ๗ ในกรณีที่บริษัทจดทะเบียนที่ประสงค์จะแจ้งข้อมูลผู้บริหารของบริษัทต่อสํานักงานเพื่อแสดงไว้ในระบบข้อมูลรายชื่อผู้บริหาร ได้ดําเนินการโดยถูกต้องและครบถ้วนตามหลักเกณฑ์ที่กําหนดไว้ในข้อ 2 และข้อ 3 ก่อนวันที่ 1 มิถุนายน พ.ศ. 2548 ให้ถือว่าผู้บริหารของบริษัทจดทะเบียนดังกล่าวมีชื่ออยู่ในระบบข้อมูลรายชื่อผู้บริหารตั้งแต่วันที่ประกาศที่ กจ. 5/2548 มีผลใช้บังคับข้อ ๘ ประกาศนี้ให้มีผลใช้บังคับตั้งแต่วันที่ 1 มีนาคม พ.ศ. 2548 เป็นต้นไปเว้นแต่กรณีดังต่อไปนี้ ให้ใช้บังคับตั้งแต่วันที่ 1 มิถุนายน พ.ศ. 2548 เป็นต้นไป (1) ระยะเวลาการแสดงรายชื่อหรือการปฏิเสธการแสดงรายชื่อผู้บริหารในระบบข้อมูลผู้บริหารตามข้อ 4 โดยในกรณีที่บริษัทแจ้งข้อมูลผู้บริหารต่อสํานักงานก่อนวันที่ 1 มิถุนายนพ.ศ. 2548 ให้สํานักงานแสดงรายชื่อหรือแจ้งปฏิเสธการแสดงรายชื่อผู้บริหารของบริษัทนั้นในระบบข้อมูลผู้บริหาร ภายในเจ็ดวันทําการนับแต่วันที่สํานักงานได้รับเอกสารหลักฐานที่ถูกต้องครบถ้วน (2) ระยะเวลาการแจ้งเปลี่ยนแปลงข้อมูลผู้บริหารที่สํานักงานได้แสดงไว้ในระบบข้อมูลรายชื่อผู้บริหารตามข้อ 6ผู้มีอํานาจลงนาม - ประกาศ ณ วันที่ 25 กุมภาพันธ์ พ.ศ. 2548 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์